पेज़ (रेसलर)
सराया-जेड बेविस (जन्म 17 अगस्त 1992), जिन्हें रिंग नाम पेज़ के नाम से जाना जाता है, एक अंग्रेजी पेशेवर कुश्ती व्यक्तित्व और सेवानिवृत्त पेशेवर पहलवान हैं। वह वर्तमान में वर्ल्ड रेसलिंग इंटरटेनमेंट में हस्ताक्षरित हैं। पेज़ की मां और पिता दोनों प्रोफेशनल रेसलर थे, जिसके कारण बचपन में ही पेज़ को भी रेसलिंग का नशा चढ़ा। 2011 में WWE आने के बाद पेज़ को 2014 में मेन रोस्टर पर जाने का मौका मिला। मेन रोस्टर पर आते ही पेज़ ने कमाल कर दिया। डिवाज़ चैंपियनशिप जीतकर वह विमेंस डिवीजन की सबसे युवा चैंपियन बन गईं। इसके अलावा एक ही समय पर NXT चैंपियनशिप और डिवाज चैंपियनशिप दोनों जीतने वाली वह दूसरी महिला रेसलर बनीं। WWE सुपरस्टार और हॉलीवुड में काफी बड़ा नाम बना चुके ड्वेन जॉनसन (द रॉक) ने पेज़ के जीवन पर बनी फिल्म 'Fighting with My Family' को प्रोड्यूश किया है।